Den norske studentersangforening

Den norske Studentersangforening (DnS) er et norsk mannskor stiftet i 10. juli 1845 av Johan Diederich Behrens. Koret er det offisielle mannskoret ved Universitetet i Oslo. 

Den norske Studentersangforening er Norges eldste offentlige kor. Korets første offentlige opptreden var i Henrik Wergelands begravelse. DnS har urfremført en rekke kjente verker, blant annet Ja, vi elsker dette landet. Koret er kanskje aller mest kjent for sin årlige 17. mai-konsert på Universitetsplassen i Oslo, som  kringkastes direkte i NRK Radio.

DnS holder jevnlig konserter og opptredener både alene og i samarbeid med andre artister, kor og orkestere. Dessuten bestiller koret jevnlig nye komposisjoner for mannskor.

 Koret i dag 

Koret består per 2020 av rundt 60 aktive sangere. Dirigent siden 2016 er Marit Tøndel Bodsberg .

Ved flere anledninger har koret deltatt i internasjonale korkonkurranser, blant annet sommeren 2006, da koret reiste til Xiamen i Kina for å delta i World Choir Games. DnS vant da førsteplass i mannskorklassen og tredjeplass i klassen for sakral musikkhttps://www.interkultur.com/events/world-choir-games/xiamen-2006/. Sommeren 2017 ble koret invitert til Linz i Østerrike og vant både klasse A og sakral klasse.

12. oktober 2019 vant Den norske Studentersangforening Norgesmesterskapet for Kor i Trondheim.

Den norske Studentersangforening består i dag av to kor – Hovedkoret og DnS Pluss. Hovedkoret er foreningens mest aktive kor, har flest konserter og reiser på konkurranser og turneer. DnS Pluss består av sangere som av forskjellige årsaker ikke har mulighet for å opprettholde aktivitetsnivået som kreves i Hovedkoret, men som likevel vil synge i et godt kor. De to korene har felles konserter og turneer med jevne mellomrom.

 Dirigenter

Halfdan Kjerulf (1815 – 1868) 1845 – 1849

Johan Diederich Behrens (1820 – 1890) 1849 – 1888

Olaus Andreas Grøndahl (1847 – 1923) 1888 – 1912

Ansgar Guldberg (1868 – 1924) 1912 – 1916

Per Winge (1858 – 1935) 1916 – 1919

Emil Nielsen (1877 – 1942) 1919 – 1929

Sigurd Torkildsen (1897 – 1990) 1929 – 1961

Sverre Bruland (1923) 1961 – 1973

Torstein Grythe (1918 – 2009) 1973 – 1976 

Øyvind Otterstad (1944 – 1986) 1976 – 1980

Sverre Bruland (1923) 1980 – 1982

Carl Høgset (1941-2021) 1982 – 1985 

Trond Dahlen (1955) 1986 – 1991 

Tone Bianca Dahl (1960) 1991 – 2003

Thomas Caplin (1960) 2003-2008

Ketil J.B. Belsaas (1969) 2007-2008

Steffen Kammler (1965) 2009 – 2011

 Carl Høgset (1941-2021) 2012 – 2015
 Marit Tøndel Bodsberg (1981) 2016 –

 17. mai-konsert ved Universitetsplassen i Oslo 
miniatyr|390x390pk|«Ja, vi elsker dette landet» ble urfremført av DnS i 1864 på Universitetsplassen i Oslo. 17. mai-konserten har siden blitt holdt samme sted på nasjonaldagen hvert år, med unntak av krigsårene. Her med dirigent Sigurd Torkildsen, 17. mai 1945.
På trappa foran Universitetets aula fremfører DnS hver 17. mai et utvalg av de mest tradisjonsrike og nasjonalromantiske sangene som finnes i Norge. Konserten fant sted første gang i 1864 med uroppførelsen av det som skulle bli vår nasjonalsang, «Ja, vi elsker dette landet». Publikum på Universitetsplassen kan telles i tusener, og var tidligere kringkastet på NRK P2 og NRK Klassisk.

På programmet står vanligvis et utvalg av disse sangene:

 Fedrelandssalme (Gud signe vårt dyre Fedreland)
 Brudefærden i Hardanger
 Norges Fjelde
 Den norske Sjømand (Grieg eller Reissiger)
 Jeg vil værge mitt Land
 Olav Trygvasson
 Naar Fjordene Blaaner
 Sangerhilsen
 Sønner af Norge
 Våren
 Ja, vi elsker dette landet

 Diskografi 

 I signet juletid (2023)
 For Fulle Seil (2021)
 Norges Bedste (2020)
 Sangen har lysning (2015)
 Norske perspektiver (2005)
 En mannshowinistisk aften (2001)
 Transeamus Usque Bethlehem (1999)
 DnS i 150! (1995)

 Utdrag av studentersangforeningens historie 
 Johan Diederich Behrens 
Studentersangforeningens grunnlegger var Johan Diederich Behrens, og Johan Behrens's kvartet, et mannling sangensemble opprettet i 1843, var kjernen i DnS' første kor.Festskrift til Den norske Studentersangforening 1895 ved Otto Anderssen Den umiddelbare foranledning til dannelsen av Studentersangforeningen, var ønsket om å delta i det nordiske studentermøtet i Lund og København sommeren 1845. Studentene tok kontakt med Behrens relativt tett oppunder avreisen til København, og Behrens sa først nei til å bidra til å etablere et kor. Det var for kort tid igjen til å innøve sangene. Etterhvert ble han imidlertid overtalt, med det forbehold å kunne godkjenne hvorvidt de innøvde sanger virkelig skulle bli fremført. I et møte 10. juli 1845 ble foreningens lover vedtatt. Da Behrens av hensyn til sine teologistudier ikke ønsket å bli korets første dirigent, falt valget på Halfdan Kjerulf.

 Referanser 

 Eksterne lenker 



Kategori:Norske kor
Kategori:kor i Oslo
Kategori:Studentforeninger ved Universitetet i Oslo
Kategori:Organisasjoner etablert i 1845
Kategori:1845 i Norge